Toshkent metrosida yigit qiz do'sti bilan tortishib qolgani sabab o'zini poezd tagiga tashlagani aniqlandi

Toshkent metropolitenining Pushkin bekatida 20 yoshli yigit qasddan poezd yo'lagiga o'zini tashlagani xabar qilingandi. Bosh prokuratura matbuot kotibi “Bugun.uz”ga holat yuzasidan qo'shimcha ma'lumot berdi.
Aniqlanishicha, 14 aprel kuni soat tahminan 17:30 larda Pushkin metro bekatida 20 yoshli erkak qiz do'sti bilan gap talashib, kelisha olmagan. Bundan so'ng u o'zini elektropoezd tagiga tashlagan.
Fuqaro tez tibbiy yordam xodimlari tomonidan ko'rikdan o'tkazilganida, unga hech qanday tan jaroxati yetkazilmaganligi aniqlangan. Holat yuzasidan tergovga qadar tekshiruv harakatlari o'tkazilmoqda.
Avvalroq Toshkent metrosida 24 fevral kuni erkak o'zini poezd tagiga tashlagandi. Shuningdek, Farg'onada ayol joniga qasd qilish maqsadida o'zini poezd tagiga tashlagani xabar berilgandi.